Iwa'n Ort Lintlhof san bschijdate Wondawege vom Oidmuitoi ins Schambachtoi zu begehn. A Wondaweg fia Geuibte mid guatn Wondaschuah und Schwindlfreiheit is zwischn Lintlhof und Riedenburg iwa'n Kreizfejsn zu begehn. Bsondas heavoazuhem is da Jura-Trucknrasn an de Häng vom Lintlberg und auf da Onhäch mid ana teiweisn seah sejtna und gschitztn Flora und Fauna. Im Joar 1816 is im kloana Doaf a Fejdkapej eabaut worn. Ob diesa Kapej, wejche aißali vo Pilga heagricht worn is, is ob 1836 da zentroie Ausgongspunkt fa de Pilga aus da Gengd vo Riedenburg noch Oidäding.